Diari Oficial de la Generalitat Valenciana


Sumari del DOGV 1176, del 06-11-1989 (1989/815578)

ORDRE de 4 d'octubre de 1989, de la Conselleria d'Agricultura i Pesca, aprovant el Pla d'Obres i Millores Territorials de la zona de concentració parcel.laria de <<Huerta Vieja Aliagares i Zurre>> del terme municipal de Sinarcas (València).
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/04/(3)/dof/vci/html**

### Dades del document

Número de DOGV
:   1176

Data del DOGV
:   06-11-1989

Secció del DOGV
:   DISPOSICIONS GENERALS

Número del document
:   1989/815578


Data del document
:   04-10-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 4 d'octubre de 1989, de la Conselleria d'Agricultura i Pesca, aprovant el Pla d'Obres i Millores Territorials de la zona de concentració parcel.lària de "Huerta Vieja-Aliagares i Zurre" del terme municipal de Sinarcas (València).  
En el Decret 107/1989 de 3 de juliol del Consell de la Generalitat Valenciana, es declara d'utilitat pública i urgent execució la concentració parcel·lària de la zona «Huerta Vieja-Aliagares i Zurre» del terme municipal de Sinarcas (València).  
Per donar compliment al que es disposa en l'article 82 de la Llei de Reforma i Desenvolupament Agrari de 12 de gener de 1973, els Serveis Territorials de la Conselleria d?agricultura i Pesca de València han redactat i sotmeten a l'aprovació de la Conselleria d?agricultura i Pesca, el Pla d'Obres i Millores Territorials de la dita zona, destinat a camins rurals, condicionament de xarxes de reg i instal·lacions esportives.  
Havent examinat el Pla, aquesta Conselleria considera que les obres que s'hi inclouen han estat degudament classificades, segons determina l'article 61 de la Llei de Reforma i Desenvolupament Agrari, i també que són convinents perquè s'obtinguen els majors beneficis de la concentració parcel·lària, per a la producció de la zona i per als agricultors afectats.  
Per tot açò,  
ORDENE:  
Article primer  
Aprovar el Pla d'Obres i Millores Territorials de la zona de concentració parcel·lària de «Huerta Vieja-Aliagares i Zurre» del terme municipal de Sinarcas (València).  
Article segon  
D'acord amb els articles 62 i 65 de la Llei de Reforma i Desenvolupament Agrari, les obres del Pla resten classificades en dos grups.  
1. Condicionament, millora i obertura de camins rurals com a obres d'interés general, incloses en el grup a) de l'article 61 de la dita llei, raó per la qual seran totalment subvencionades.  
2. Condicionament i millora de regadius, i obres i instal·lacions cooperatives com a obres complementàries, incloses en el grup b) de l'article 61 de la dita llei. En aquestes obres complementàries, aplicant els beneficis que es preveuen en els articles 70 i 74 de la Llei, hi haurà una subvenció de:  
- Condicionament i millora de regadius, 40% de subvenció i un avançament del 60% del cost de les obres, reintegrable en un període de 10 anys.  
- Obres i instal·lacions cooperatives, 30% de subvenció i un avançament del 70% del cost de les obres. Les quantitats avançades produiran uns interessos del 4% anual, d?acord amb el que es disposa en l'article 74 de la Llei de Reforma i Desenvolupament Agrari.  
DISPOSICIONS FINALS  
Primera  
Facultar la Direcció General de Desenvolupament Agrari, perquè puga dictar totes les disposicions que calguen per al desenvolupament d'aquesta ordre.  
Segona  
L'Ordre entrarà en vigor l?endemà de la seua publicació en el Diari Oficial de la Generalitat Valenciana.  
Valencia, 4 d'octubre de 1989.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI